
Ministru kabineta noteikumi Nr. 140
Rīgā 2026. gada 17. martā (prot. Nr. 15 26. §)
Grozījumi Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi"
Izdoti saskaņā ar Likuma par budžetu un finanšu vadību 19.3 panta  otro daļu
· Izdarīt Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi" (Latvijas Vēstnesis, 2025, 26., 140. nr.) šādus grozījumus:
· 1. Izteikt 7. punktu šādā redakcijā:
· "7. Mērķrādītājs, kas investīcijas īstenošanā sasniedzams līdz 2026. gada 30. jūnijam, – 7 196 909 euro izmaksāti valsts sabiedrībai ar ierobežotu atbildību "Nacionālais rehabilitācijas centrs "Vaivari"", lai sekmētu tehnisko palīglīdzekļu pieejamību."
· 2. Izteikt 8. punktu šādā redakcijā:
· "8. Mērķrādītāja sasniegšanu apliecina Centrālā finanšu un līgumu aģentūra (turpmāk – aģentūra), informējot par investīcijas īstenošanu atbildīgo nozares ministriju par aģentūras veiktajiem maksājumiem valsts sabiedrībai ar ierobežotu atbildību "Nacionālais rehabilitācijas centrs "Vaivari"" un pievienojot izdrukas no Kohēzijas politikas fondu vadības informācijas sistēmas Atveseļošanas fonda moduļa (turpmāk – vadības informācijas sistēma), kas apliecina aģentūras veikto maksājumu apmēru."
· 3. Izteikt 12. punktu šādā redakcijā:
· "12. Investīcijas īstenošanai pieejamais Atveseļošanas fonda finansējums ir 7 610 132 euro."
· 4. Izteikt 13. punktu šādā redakcijā:
· "13. Investīcijas īstenošanai pieejamais valsts budžeta finansējums pievienotās vērtības nodokļa segšanai ir ne vairāk kā 1 003 394 euro."
· 5. Izteikt 23.3.1. apakšpunktu šādā redakcijā:
· "23.3.1. finansējuma saņēmējs sagatavo noslēguma maksājuma pieprasījumu, kurā pamato investīcijas projektā faktiski veiktās izmaksas un to apmēru, un pievieno tam nepieciešamo dokumentāciju, kas pamato šo noteikumu 7. punktā minētā mērķrādītāja sasniegšanu;".
· 6. Izteikt 24.1.1. apakšpunktu šādā redakcijā:
· "24.1.1. Ministru kabineta 2021. gada 21. decembra noteikumu Nr. 878 "Tehnisko palīglīdzekļu noteikumi" 2. pielikumā (turpmāk – noteikumu Nr. 878 2. pielikums) noteiktos tehniskos palīglīdzekļus, izņemot tā 1., 2., 3., 4., 5., 182. un 183. punktā minētos tehniskos palīglīdzekļus;".
· 7. Izteikt 34.1. apakšpunktu šādā redakcijā:
· "34.1. piesaistot šo noteikumu 14. punktā minēto atbalstāmo darbību veikšanai nepieciešamo personālu, nodrošina, ka investīcijas projekta īstenošanā iesaistītais personāls ir informēts par korupcijas un interešu konflikta novēršanas jautājumiem, krāpšanas pazīmēm, pienākumu ziņot par konstatētajiem pārkāpumiem un ziņotāju aizsardzību atbilstoši Trauksmes celšanas likumam;".
· 8. Papildināt ar 34.1.1 apakšpunktu šādā redakcijā:
· "34.1.1 nodrošina, ka projekta īstenošanas laikā atbilstoši regulas 2024/2509 61. pantam un normatīvajiem aktiem publisko iepirkumu jomā tiek ievēroti interešu konflikta, korupcijas un krāpšanas novēršanas nosacījumi;".
· 9. Papildināt ar 34.19. apakšpunktu šādā redakcijā:
· "34.19. uzkrāj informāciju par izsniegtajiem tehniskajiem palīglīdzekļiem un uzskaita individuāli izgatavoto tehnisko palīglīdzekļu daļas, kas savienotas vienotā sistēmā viena veida funkcionēšanas traucējumu mazināšanai, kā atsevišķus tehniskos palīglīdzekļus."
· 10. Izteikt 38.2. apakšpunktu šādā redakcijā:
· "38.2. investīcijas projekta īstenošanas procesā uzrauga šo noteikumu 7. punktā minētā mērķrādītāja izpildi un informē ministriju par tā sasniegšanu, nosūtot šo noteikumu 8. punktā minēto informāciju;".
· 11. Izteikt 42. punktu šādā redakcijā:
· "42. Investīciju īsteno līdz 2026. gada 31. augustam, bet investīcijas projektu – līdz 2026. gada 30. jūnijam."
· 12. Papildināt ar IV nodaļu šādā redakcijā:
· "IV. Noslēguma jautājums
· 43. Laikposmā no 2026. gada 1. janvāra līdz 2026. gada 20. martam no Atveseļošanas fonda ir attiecināmi tie šo noteikumu 4.1. un 4.2. apakšpunktā minēto personu izvēlēto pakalpojuma sniedzēju ar līdzmaksājumu nodrošinātie tehniskie palīglīdzekļi, kas noteikti noteikumu Nr. 878 2. pielikumā, izņemot tā 1., 2., 3., 4., 5., 182. un 183. punktā minētos tehniskos palīglīdzekļus."

